Bank jibgħat $900 miljun bi żball lil diversi kredituri tar-Revlon
Imtella' Awwissu 18, 2020 - Aġġornata 18 Ta' Awwissu, 2020 11:51am Il-bank Amerikan Citigroup fetaħ kawża kontra kumpanija li rrifjutat li tagħtih lura $176 miljun li bagħtlilha bi żball. L-ammont mibgħut lil Brigade Capital jifforma parti minn total ta' $900 miljun li ntbagħtu bi żball lil diversi kredituri oħra tal-kumpanija tal-kożmetika Revlon, li għaddejja minn diffikultajiet finanzjarji. Citibank qal li l-intenzjoni tiegħu kien li jibgħat $1.5 miljun f'interessi fuq loan ta' $174.6 miljun miżmum mill-hedgefund, iżda minflok bagħat mitt darba dan l-ammont. Citibank qal li kumpaniji oħra li rċevew dan il-pagament bi żball irritornawh, iżda Brigade Capital żammet dawn il-flus.